**Manniva küla Tammenõlva kinnistu ja lähiala detailplaneeringu eskiisi ja KSH VTK avalik arutelu**

**16.06.2020 kell 15.0-16.30**

**Jõelähtme vallamajas**

**Osalejad:** vastavalt nimekirjale

Detailplaneeringu huvitatud isiku ja koostaja meeskond andsid ülevaate planeeringu lahendusest. Lahendust on juba muudetud võrreldes väljapaneku ajal olnud lahendusega.

Planeerimisnõunik tutvustas avaliku väljapaneku ajal esitatud ettepanekuid ja vastuväiteid. Kohal viibisid ettepanekud teinud isikud. Isikutega arutatid võimalikke kompromissvariante et tagada detailplaneeringu eskiisi lahenduses ettepanekutega arvestamine. Ettepanekute ja vallavalitsuse seisukohtadega on võimalik tutvuda vallavalitsuse 10.03.2020 kirjas nr 7-3/294-1 ja 09.03.2020 kirjas nr 7-3/483-1.

Kokkuvõttes jõuti järgnevatele põhiliste otsusteni, mida kajastatakse ka planeeringu lahenduses:

1. Mitte kavandada sõidukite ega jalakäijate juurdepääsu ega ka tehnovõrkude lahendusi (sh tuletõrje veevõtukoht) Sootalu teelt.
2. Säilitada Sootalu tee 16, 17 ja Tammenõlva kinnistu vahel kõrghaljastusega puhvertsoon, mille täpne kulgemine täpsustatakse detailplaneeringu lahenduses. Puhvertsooni. Puhverala eesmärk on tagada naaberkinnistute (Sootalu tee 16 ja 17) privaatsus, ning puhverala kõrghaljastatud osa minimaalne laius on 20 m. Puhveralal ei ole majandustegevust ette nähtud.
3. Siimo tee äärne haljastus säilitatakse või kui tekib vajadus tee laiendamiseks, asendatakse see tee projekteerimisel vähemal samaväärse haljastusega.

Avaliku väljapaneku ajal ettepanekud esitanud isikud kinnitasid, et nad on pakutud lahendusega nõus ning loobuvad oma vastuväidetest ja leiavad, et nende ettepanekutega on arvestatud.